Up-196/05
Natisni
Opravilna št.:
Up-196/05
Datum odločitve:
4. 5. 2005
ECLI:
ECLI:SI:USRS:2005:Up.196.05
Akt:
Ustavna pritožba A. A. zoper sodbo Temeljnega sodišča v Ljubljani, Enote v Ljubljani, št. V P 203/86 z dne 26. 5. 1988 
Ustavna pritožba A. A. zoper sklep Okrajnega sodišča v Ljubljani Dn. št. 173/2005 z dne 14. 1. 2005
Izrek:
Ustavna pritožba A. A. zoper sodbo Temeljnega sodišča v Ljubljani, Enote v Ljubljani, št. V P 203/86 z dne 26. 5. 1988 se zavrže.
Ustavna pritožba A. A. zoper sklep Okrajnega sodišča v Ljubljani Dn. št. 173/2005 z dne 14. 1. 2005 se zavrže.
Evidenčni stavek:
Ustavna pritožba zoper sodbo, izdano pred uveljavitvijo Ustave, ni dovoljena, zato jo je Ustavno sodišče zavrglo.
Ustavno sodišče je zavrglo ustavno pritožbo, ker pritožnica ni izčrpala vseh pravnih sredstev.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
Pravna podlaga:
Člen 55.1, 55.1.2, 82, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
1. 3. 2005
Vrsta odločitve:
sklep
Vrsta rešitve:
zavrženje
Dokument:
US24576
Up-196/05-5
4. 5. 2005
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 12. aprila 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba A. A. zoper sodbo Temeljnega sodišča v Ljubljani, Enote v Ljubljani, št. V P 203/86 z dne 26. 5. 1988 se zavrže.
2. Ustavna pritožba A. A. zoper sklep Okrajnega sodišča v Ljubljani Dn. št. 173/2005 z dne 14. 1. 2005 se zavrže.
Obrazložitev
1. Pritožnica je vložila ustavno pritožbo zoper sodbo Temeljnega sodišča v Ljubljani, Enote v Ljubljani, št. V P 203/86 z dne 26. 5. 1988. S to sodbo je sodišče med drugim delno ugodilo tožbenemu zahtevku za ugotovitev neveljavnosti kupoprodajne pogodbe zoper pritožnico. Iz vsebine ustavne pritožbe izhaja, da pritožnica izpodbija tudi sklep Okrajnega sodišča v Ljubljani Dn. št. 173/2005 z dne 14. 1. 2005, s katerim je bila dovoljena zaznamba izvršbe in vpis hipoteke na nepremičnini, ki je last pritožnice.
2. Po 82. členu Zakona o Ustavnem sodišču (v nadaljevanju ZUstS) so ustavne pritožbe dovoljene zoper posamične akte, izdane po uveljavitvi Ustave Republike Slovenije. Izpodbijana sodba je bila izdana 26. 5. 1988, torej pred uveljavitvijo Ustave Republike Slovenije. Ker ustavna pritožba zoper táko sodbo ni dovoljena, jo je Ustavno sodišče v tem delu zavrglo iz tega razloga.
3. Po prvem odstavku 51. člena ZUstS se lahko ustavna pritožba vloži šele, ko so izčrpana vsa pravna sredstva. Zoper sklep zemljiškoknjižnega sodišča je po prvem odstavku 159. člena Zakona o zemljiški knjigi (Uradni list RS, št. 58/03) dovoljena pritožba. Ker pritožnica ni izkazala, da bi zoper izpodbijani sklep izčrpala pravna sredstva, je Ustavno sodišče ustavno pritožbo v tem delu zavrglo iz tega razloga.
4. Senat Ustavnega sodišča je sprejel ta sklep na podlagi prvega odstavka 55. člena v zvezi z 82. členom ZUstS, druge alineje prvega odstavka 55. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger